EELNÕU

Kõrgemate riigiteenijate ametipalkade seaduse ja Riigikogu liikme staatuse seaduse muutmise seadus
§ 1. Kõrgemate riigiteenijate ametipalkade seaduse muutmine
Kõrgemate riigiteenijate ametipalkade seaduses tehakse järgmised muudatused:

1) § 17² muudetakse ja sõnastatakse järgmiselt:

„§ 17². Kõrgemate riigiteenijate kõrgeima palgamäära indekseerimise erisus 2027. aasta 1. aprillist kuni 2031. aasta 31. märtsini
(1) Alates 2027. aasta 1. aprillist kuni 2031. aasta 31. märtsini indekseeritakse käesoleva seaduse §-s 3 nimetatud isikute ametipalga arvutamise aluseks olevat §-s 2 nimetatud kõrgeimat palgamäära iga kalendriaasta 1. aprilliks ajutise kõrgeima palgamäära indeksiga.

(2) Ajutise kõrgeima palgamäära indeksi arvutamiseks liidetakse käesoleva seaduse § 2¹ kohaselt arvutatud indeksile üks ja jagatakse saadud tulemus kahega.

(3) Iga kalendriaasta 1. aprillil kehtivaks kõrgeimaks palgamääraks loetakse eelmise kalendriaasta kõrgeima palgamäära ja ajutise kõrgeima palgamäära indeksi korrutis.

(4) Käesoleva paragrahvi lõikes 1 nimetatud isikute ametipalk on käesolevas paragrahvis sätestatud korras arvutatud kõrgeima palgamäära ja käesoleva seaduse §-s 3 sätestatud koefitsiendi korrutis.“

2) seadust täiendatakse §-ga 17³ järgmises sõnastuses:

„§ 17³. Riigikogu liikme ametipalga arvutamise erisus
(1) Riigikogu järgmise koosseisu liikmete ametipalga arvutamisel lähtutakse kõrgeimast palgamäärast, mis oleks kujunenud, kui käesoleva seaduse § 2¹ kohaselt arvutatud kõrgeima palgamäära indeks oleks 2024., 2025. ja 2026. aasta 1. aprillil asendatud indeksiga, mis saadakse nimetatud indeksi ja ühe liitmisel ning saadud summa kahega jagamisel.“

§ 2. Riigikogu liikme staatuse seaduse muutmine
Riigikogu liikme staatuse seaduses tehakse järgmised muudatused:

1. paragrahv 30 muudetakse ja sõnastatakse järgmiselt:

„§ 30. Riigikogu liikme tööga seotud kulude hüvitamine
Riigikogu liikmele hüvitatakse kuludokumentide alusel tööga seotud kulutused kuni 30 protsendi ulatuses Riigikogu liikme ametipalgast, mis arvutatakse kõrgemate riigiteenijate ametipalkade seaduse § 17³ kohaselt, Riigikogu juhatuse kehtestatud korras.“

2. paragrahvi 32 täiendatakse lõikega 7 järgmises sõnastuses:

„(7) Käesolevas paragrahvis sätestatud hüvitise arvutamisel lähtutakse Riigikogu liikme ametipalgast, mis arvutatakse kõrgemate riigiteenijate ametipalkade seaduse § 17³ kohaselt.“

§ 3. Seaduse rakendamine
(1) Käesoleva seaduse §-s 2 sätestatut kohaldatakse alates Riigikogu järgmise koosseisu volituste algusest.

